David Grossman

David Grossman (naskiĝis la 25-an de januaro 1954 en Jerusalemo) estas konata israela verkisto de fikciaj kaj ne-fikciaj verkoj, kaj de libroj por infanoj. Li ankaŭ laboris kiel radia prezentisto.

Grossman estas konata kiel maldekstrulo en Israelo, kaj lia ne-fikcia verko "La flava vento" (1987) pri la palestinanoj kiuj vivas sub israela okupo en Gaza kaj Cisjordanio estis tre bone ricevita eksterlande, dum ene de Israelo ĝi kaŭzis multe da debato.

La 12-an de aŭgusto 2006 la 20-jara filo de Grossman, Uri, estis mortigita en Libano kie li batalis kun la israela armeo.

En 2010 Grossman ricevis la premion Friedenspreis des Deutschen Buchhandels pro sia engaĝiĝo por la israela-palestinia dialogo. En 2022 il ricevis la Erasman premion. Sian dankan paroladon (en Frankfurto ĉe Majno) li faris ne en sia denaska hebrea, sed en la angla lingvo. Li interalie diris, ke li deziras, ke lia "lando Israelo trovu la forton kaj la kuraĝon, reverki sian historion".

Grossman vivas en Mevasseret Zion, apud Jerusalemo.

 Verkoj 
Ĝis nun neniu el la verkoj de Grossman aperis en esperanta traduko. Kelkaj konataj verkoj liaj estas:
 La rideto de la ŝafido (חיוך הגדי / hijuĥ ha-gedi), novelo, 1983
 Vidu sub: Amo [עיין ערך: אהבה / ajen ereĥ—-ahavah: novelo, 1986
 La flava vento (הזמן הצהוב / ha-zeman ha-cahov), eseo, 1987
 Ekzistas zigzagaj infanoj (יש ילדים זיג זג / jeŝ jeladim zigzag), 1994
 Estu mia tranĉilo [שתהיי לי הסכין / ŝe-tihji li ha-sakin], novelo, 1998
 Iu por kuna kurado [מישהו לרוץ איתו / Miŝehu laruc ito], novelo, 2000
 Leona mielo (דבש אריות / dvaŝ arajiot), pri la mito de Ŝimŝono, 2005

Kategorio:Israelaj porinfanaj verkistoj
Kategorio:Israelaj judoj
Kategorio:Kontraŭmilitaj aktivuloj
Kategorio:Judaj verkistoj
Kategorio:Jerusalemanoj
Kategorio:Israelaj malfikciaj verkistoj